open-index/open-wikipedia-markdown huggingface dataset:
Απολλοφάνης ο Κυπαρίσσιος

Ο **Απολλοφάνης ο Κυπαρίσσιος** ή **Απολλώνιος** (1ος αιώνας π.Χ.) ήταν αρχαίος Έλληνας ολυμπιονίκης από την Κυπαρισσία ο οποίος στέφθηκε νικητής στο άθλημα της πάλης παίδων στους 177ους (72 π.Χ.) ολυμπιακούς αγώνες της αρχαιότητας.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Μεσσήνιοι ολυμπιονίκες
Κατηγορία:Αρχαίοι ολυμπιονίκες της πάλης παίδων
Κατηγορία:Αρχαίοι ολυμπιονίκες (1ος αιώνας π.Χ.)
Κινήσεις Πολιτών για τη Σοσιαλδημοκρατία

Οι **Κινήσεις Πολιτών για τη Σοσιαλδημοκρατία** ήταν ελληνικό πολιτικό κόμμα στον χώρο της Σοσιαλδημοκρατίας και συνιστώσα του ΠΑ.ΣΟ.Κ. – Κινήματος Αλλαγής. Ιδρύθηκε στις 4 Σεπτεμβρίου 2014. Γενικός Γραμματέας είναι ο Μιχάλης Χάλαρης.

## Ιστορικό
Οι Κινήσεις Πολιτών για τη Σοσιαλδημοκρατία ιδρύθηκαν το 2014. Απαρτίζονται κυρίως από τις πολιτικές κινήσεις «Πολιτεία 2012», «Πρωτοβουλία Β», «Νέοι Μεταρρυθμιστές» και «Δυναμική Ελλάδα» καθώς και από στελέχη από τον ευρύτερο χώρο της κεντροαριστεράς. Η πρώτη Διοικούσα Επιτροπή του φορέα αποτελούνταν από τον Νίκο Διακουλάκη, Παναγιώτη Ιωακειμίδη και Γιάννη Τούντα.

Οι Κινήσεις συμμετέχουν ενεργά στην ανασυγκρότηση και ενοποίηση του χώρου της κεντροαριστεράς, σε συνεργασία με άλλα κόμματα. Συμμετείχαν στον συνδυασμό Ελιά – Δημοκρατική Παράταξη στις ευρωεκλογές του 2014, ο οποίος έλαβε 8,02%, ενώ στις εκλογές του Ιανουαρίου του 2015 υποστήριξαν τον εκλογικό συνασπισμό «ΠΑ.ΣΟ.Κ. – Δημοκρατική Παράταξη».

Εν όψει των εκλογές του Σεπτεμβρίου του 2015, ίδρυσαν μαζί με το ΠΑ.ΣΟ.Κ. και τη Δημοκρατική Αριστερά τη Δημοκρατική Συμπαράταξη, της οποίας αποτελούσαν συνιστώσα. Η Δημοκρατική συμπαράταξη έλαβε το 6,28% της λαϊκής ψήφου και εξέλεξε 17 βουλευτές, από τους οποίους κανένας δεν προέρχεται από τις Κινήσεις Πολιτών.

Τον Απρίλιο του 2018, οι Κινήσεις Πολιτών για τη Σοσιαλδημοκρατία συμμετείχαν στην ίδρυση του Κινήματος Αλλαγής, του οποίου αποτελούν συνιστώσα. Τον Μάιο του ίδιου έτους, κατά την 3η Πανελλαδική Συνδιάσκεψη του φορέα, συστάθηκε η θέση Γραμματέα, στην οποία εκλέχτηκε ομόφωνα από το σώμα της Πανελλαδικής Συνδιάσκεψης ο Μιχάλης Χάλαρης.  Παράλληλα εκλέχθηκε Συντονιστική Επιτροπή αποτελούμενη από 65 μέλη, προσωπικότητες του επιστημονικού  και συνδικαλιστικού χώρου του κέντρου και της αριστεράς. Στις ευρωεκλογές της 26ης Μαΐου και στις βουλευτικές εκλογές του 2019  οι Κινήσεις Πολιτών για τη Σοσιαλδημοκρατία στήριξαν το ΚΙΝΑΛ, διατηρώντας την οργανωτική αυτονομία τους, Οι Κινήσεις Πολιτών (κατά συντομογραφία) οργάνωσαν για τις 11 Απριλίου 2020 στην Αθήνα την 4η Πανελλαδική Συνδιάσκεψη η οποία όμως δεν πραγματοποιήθηκε λόγω των μέτρων για τον κορωνοϊό.

## Αποτελέσματα εκλογών
### Βουλή των Ελλήνων

### Ευρωπαϊκό Κοινοβούλιο

## Παραπομπές


## Εξωτερικοί σύνδεσμοι
* 

Κατηγορία:Κίνημα Αλλαγής
Κατηγορία:Ελληνικά πολιτικά κόμματα
Κατηγορία:Σοσιαλιστικά κόμματα
Κατηγορία:Σοσιαλδημοκρατικά κόμματα
6η Συμφωνία (Μπετόβεν)

Η **6η Συμφωνία σε Φα μείζονα, Op. 68** (γερμανικά: *Sinfonie Nr. 6 F-Dur op. 68*), γνωστή και ως ***Ποιμενική***  (*Pastoral-Sinfonie*), είναι μία συμφωνία του Λούντβιχ βαν Μπετόβεν, που ολοκληρώθηκε το 1808. Πρόκειται για ένα από τα λίγα έργα του Μπετόβεν που περιέχουν προγραμματική μουσική. Η Συμφωνία παρουσιάστηκε για πρώτη στις 22 Δεκεμβρίου του 1808, σε ένα κονσέρτο που διήρκεσε 4 ώρες, στο *Theater an der Wien*, της Βιέννης. 

## Υπόβαθρο
Ο Μπετόβεν υπήρξε ένας λάτρης της φύσης, ο οποίος πέρναγε αρκετή ώρα της μέρας του σε περιπάτους στην εξοχή. Πολλές φορές έφευγε από τη Βιέννη για να εργαστεί στην εξοχή. Οι πρώτες του σημειώσεις για την *Ποιμενική* βρέθηκαν το 1802. Η σύνθεσή της έγινε ταυτόχρονα με μία από τις γνωστότερες και πιο θυελλώδεις συμφωνίες του, την 5η. Και οι δύο παρουσιάστηκαν την ίδια μέρα, στο θέατρο της Βιέννης, στις 22 Δεκεμβρίου το 1808. Ο συνθέτης είπε για την 6η Συμφωνία ότι «είναι περισσότερη εκφραστική από τη ζωγραφική».

## Ενορχήστρωση
Η συμφωνία γράφτηκε για τα ακόλουθα όργανα:

;Ξύλινα πνευστά:

*2x Φλάουτο
*2x Όμποε
*2x Κλαρινέτο σε Σι ύφεση
*2x Φαγκότο
* Πίκολο (μόνο στο 4ο μέρος)

;Χάλκινα πνευστά:
*2x Κόρνο σε Φα και Σι ύφεση
*2x Τρομπέτα σε Ντο και Μι ύφεση
*2x Τρομπόνι (μόνο στο 4ο και 5ο μέρος)

;Κρουστά:
* Τυμπάνια (στο 4ο μέρος μόνο)

;Έγχορδα:
*Πρώτα Βιολιά
*Δεύτερα Βιολιά 
*Βιόλες
*Τσέλα
*Κοντραμπάσα

## Δομή

Η 6η Συμφωνία αποτελείται από πέντε μέρη:

#*Erwachen heiterer Empfindungen bei der Ankunft auf dem Lande*: *[[Allegro Ma non Troppo|Allegro ma non troppo]]* - 2/4
# *Szene am Bach*: *[[Tempo|Andante molto]] mosso* - 12/8 (Σι ύφεση μείζονα)
# *Lustiges Zusammensein der Landleute*: *Allegro* - 3/4 (Φα μείζονα)
# *Gewitter, Sturm*: *Allegro* (Φα μείζονα)
# *Hirtengesang. Frohe und dankbare Gefühle nach dem Sturm*: *[[Allegretto]]* - 6/8 (Φα μείζονα)

## Παραπομπές


## Αναφορές
*Antony Hopkins, *The Nine Symphonies of Beethoven* (Scolar Press, 1981, ISBN 1-85928-246-6).
*David Wyn Jones, *Beethoven: Pastoral Symphony*  (Cambridge University Press, 1995, ISBN 0-521-45684-3).
*Τσαρλς Ρόζεν, *The Classical Style* (2nd edition 1997, W.W. Norton & Company, New York, ISBN 0-393-31712-9).
**Sixth and Seventh Symphonies* (Dover Publications, Inc., 1976, ISBN 0-486-23379-0).

## Εξωτερικοί σύνδεσμοι

*Interview with Christoph Eschenbach

Κατηγορία:Συμφωνίες του Λούντβιχ βαν Μπετόβεν
Κατηγορία:Συνθέσεις σε Φα μείζονα
Κατηγορία:Συνθέσεις του 1808
Μάρτυρες του Ναμουγκόνγκο

[thumb|300px|right|Ο Ναός των Μαρτύρων του Ναμουγκόνγκο (Καθολική Βασιλική) του αρχιτέκτονος: ''Justus Dahinden'', ([Ζυρίχη - 1973).]] 
Οι **μάρτυρες του Ναμουγκόνγκο** ήταν 45 νέοι άνδρες και παιδιά, οι οποίοι εκτελέσθηκαν δια πυρός (κάηκαν ζωντανοί) στο Ναμουγκόνγκο, τον παραδοσιακό τόπο εκτέλεσης του βασιλείου της Μπουγκάντα (σήμερα Ουγκάντα) επί βασιλείας του, 20χρονου τότε, Μβάνγκα. Τα θύματα ήταν χριστιανοί ιεραπόστολοι, ακόλουθοι στην Αυλή του βασιλιά, στρατιώτες ή και άτομα που διέδιδαν στη χώρα τη χριστιανική θρησκεία. Εκτελέσθηκαν με τελετουργικό τρόπο, έπειτα από φριχτά βασανιστήρια στα οποία υποβλήθηκαν. Δώδεκα από αυτούς αναγνωρίσθηκαν σαν Καθολικοί μάρτυρες και εννέα ως Διαμαρτυρόμενοι. Οι υπόλοιποι δέκα καταδικάσθηκαν σε θάνατο για άλλους λόγους, ωστόσο πιστεύεται ότι αρκετοί εξ' αυτών είχαν ήδη προσηλυτιστεί στο Χριστιανισμό.

Κάθε χρόνο στις 3 Ιουνίου, Χριστιανοί από την Ουγκάντα αλλά και άλλα μέρη του κόσμου, συναθροίζονται στο Ναμουγκόνγκο για να τιμήσουν τη ζωή και τις θρησκευτικές πεποιθήσεις των Μαρτύρων της Ουγκάντα. Τα πλήθη εκτιμώνται σε εκατοντάδες χιλιάδες. Τον Ιούνιο του 2015, υπολογίζεται ότι περίπου 2 εκατομμύρια άνθρωποι παρακολούθησαν την εκδήλωση.

## Παραπομπές


## Πηγή
* Εφημερίδα «Έθνος» της 21 Μαΐου 1969, σελ. 9: "*Οι Μαύροι μάρτυρες τιμώνται από τον Πάπα*"  

Ναμουγκονγκο
Ναμουγκονγκο
Αξίοχος

Ο **Αξίοχος Αλκιβιάδου Σκαμβωνίδης** (μέσα του 5ου αιώνα-τέλη του 5ου αιώνα π.Χ) ήταν αρχαίος Αθηναίος πολιτικός και αριστοκράτης από την οικογένεια των Αλκμεωνίδων. Ήταν θείος του Αλκιβιάδη, με τον οποίο συνεργάστηκε σε αθηναϊκές και ξένες υποθέσεις. Αυτή η σχέση οδήγησε στην εμφάνιση του σ' αρχαία λογοτεχνικά κείμενα, όπως αυτά του Πλάτωνα και του Λυσία.

## Βιογραφία

Γιος του Αλκιβιάδη, αδερφός του Κλεινία και πιθανώς ανιψιός της Ασπασίας, ανήκε στην αριστοκρατική οικογένεια των Αλκμεωνίδων. Οι ιστορικές πηγές, καθώς ένας επιτάφιος του Λυσία, αναφέρουν πως ο Αξίοχος είχε ένα γιο, τον Κλεινία Γ', ενώ ο αδερφός του ήταν πατέρας του γνωστού Αθηναίου στρατηγού και πολιτικού Αλκιβιάδη.

Όπως αναφέρει ο Ανδοκίδης και επιβεβαιώνουν αρχαιολογικά ευρήματα, ο Αξίοχος κατηγορήθηκε μαζί με τον Αλκιβιάδη για ασέβεια απέναντι στα Ελευσίνια μυστήρια, γεγονός που οδήγησε στην πανωλεθρία των Αθηναίων στην εκστρατεία στη Σικελία. Ο Αξίοχος έφυγε από την Αθήνα, χάνοντας την περιουσία του. Όπως και ο Αλκιβιάδης, έτσι κι αυτός φαίνεται να επέστρεψε στην Αθήνα κατά την περίοδο 411-407 π.Χ. Συμμετείχε στη δίκη των Δέκα Στρατηγών το 406 π.Χ (μετά τη ναυμαχία των Αργινουσών), τους οποίους υπερασπίστηκε - αυτή είναι η τελευταία ιστορική ένδειξη για την ύπαρξη του.

## Στη λογοτεχνία

Αρκετοί αρχαίοι συγγραφείς είχαν συμπεριλάβει τον Αξίοχο στα έργα τους και ο χαρακτήρας του παρουσιάζεται ως σκανδαλώδης και υπερβολικός. Ο ομώνυμός διάλογος του Αισχίνη του Σφήττιου παρουσιάζει τη σχέση του με τον Αλκιβιάδη, ενώ ο διάλογος του Λυσία (την αυθεντικότητα του οποίου οι ιστορικοί αμφισβητούν) περιγράφει την περίπτωση αιμομικτικής ακολασίας με τον διάσημο ανιψιό του μέσω των γάμων με γυναίκα από την Άβυδο και της κόρης που προέκυψε. Ο Πλάτωνας παρουσιάζει την απώλεια της αυτοπεποίθησης και τη μάχη με τη συνείδηση του ενώ ο Αξίοχος βρίσκεται στο νεκροκρέβατο. Στον διάλογο *[[Ευθύδημος (διάλογος)|Ευθύδημος]]*, ο Πλάτωνας παρουσιάζει τον γιο του Αξίοχου, Κλεινία, να αποτελεί μαθητή του Σωκράτη που προβαίνει σε διαλεκτική κατά των σοφιστών Ευθύδημο και Διονυσόδωρο.

## Δείτε επίσης

*Αξίοχος (πλατωνικός διάλογος)

## Παραπομπές


κατηγορία:Αρχαίοι Αθηναίοι
Φάσιο Επαναστατικής Δράσης

To **Φάσιο Επαναστατικής Δράσης** (ιταλικά *Fascio d'azione rivoluzionaria Interventista*) ήταν ένα κίνημα ιδρύθηκε στις 11 Δεκεμβρίου 1914 στο Μιλάνο, υπό την ηγεσία των  Μπενίτο Μουσολίνι και  Αλσέστε ντε Αμπρις (Alceste De Ambris), που συνδεόταν  με τον κόσμο των  επαναστατών παρεμβατιστών  και εμπνεόταν από το μανιφέστο "Επαναστατικό Φάσιο Διεθνιστικής Δράσης" της  5 Οκτωβρίου 1914. Την 1η Ιανουαρίου 1915, ο Μουσολίνι δημοσίευσε το μανιφέστο στη  νέα του εφημερίδα "*Il Popolo d'italia*".  Η οργάνωση (Φάσιο) σύντομα έφτασε περίπου στα 9 χιλιάδες μέλη.  Με αυτό ενώθηκαν και πολλοί φουτουριστές με παρεμβατιστικές και επαναστατικές-συνδικαλιστικές ιδέες. Μετά την έναρξη του πολέμου αυτοί εντάχθηκαν στο Φουτουριστικό Κόμμα. 

Το πρώτο συνέδριο πραγματοποιήθηκε στις 24 και 25 Ιανουαρίου 1915 και στην κεντρική επιτροπή εξελέγησαν, μεταξύ άλλων, οι Μικέλε Μπιάνκι (Michele Bianchi) και  Τσέζαρε Ρόσι (Cesare Rossi). Η δράση του ολοκληρώθηκε με   την παρέμβαση της Ιταλίας στον Πρώτο Παγκόσμιο Πόλεμο, τον Μάιο του 1915. Σχεδόν όλα τα μέλη  επανενώθηκαν το 1919 στην Piazza Sansepolcro για την ίδρυση της οργάνωσης Ιταλικές Φάσι  Μάχης.

## Σημειώσεις


## Βιβλιογραφία
* Mauro Canali, * "*Cesare Rossi. Da rivoluzionario a eminenza grigia del fascismo". Il Mulino, Bologna,, 1991

Κατηγορία:Ιστορία της Ιταλίας
Κατηγορία:Α΄ Παγκόσμιος Πόλεμος
Κατηγορία:Φασισμός στην Ιταλία
Γκουγιούμ

Το **Γκιουγκιούμ **(επίσης, **Γκγιουκγιούμ**) είναι ένα χωριό στην επαρχία Ισμαΐλι του βορειοανατολικού Αζερμπαϊτζάν. Το χωριό αποτελεί μέρος του δήμου Ντιγιαλλί.

## Παραπομπές

* 

Κατηγορία:Κατοικημένες περιοχές στην Επαρχία Ισμαϊλί
Τσίλι Νάγκα

Η **Τσίλι Νάγκα** *(Naga Chili)*, που σχετίζεται στενά με την *Bhut jolokia*, είναι μια πιπεριά τσίλι που καλλιεργείται στο Μπαγκλαντές και τη βορειοανατολική Ινδία. Ως επί το πλείστον είναι πολύ παρόμοια με τη *Bhut Jolokia* ή την Τσίλι Φάντασμα *(Ghost Chilli)*. Στο Ηνωμένο Βασίλειο ονομάζεται *«Dorset Naga»* με αρχική καταγωγή το Μπαγκλαντές. Είναι μια από τις πιο καυτερές πιπεριές τσίλι που είναι γνωστές.

## Φυτικά χαρακτηριστικά
Όπως πολλές ποικιλίες του είδους Καψικόν το σινικόν *(Capsicum chinense)*, το Τσίλι Νάγκα *(Naga Chili)* είναι ένας μικρός έως μεσαίος θάμνος με μεγάλα φύλλα, έχων μικρά άνθη πέντε πετάλων και εξαιρετικά καυτερούς καρπούς. Διαφέρει από τους *Bhut Jolokia* και *Bih Jolokia* στο ότι οι λοβοί είναι ελαφρώς μικρότεροι με ραβδωτή υφή, σε αντίθεση με την πιο λεία σάρκα των άλλων δύο ποικιλιών.

## Διανομή
Τα φυτά καλλιεργούνται στη Βόρεια Ανατολική Ινδία και το Μπαγκλαντές. Επίσης, καλλιεργούνται στις Ηνωμένες Πολιτείες, το Ηνωμένο Βασίλειο (με την ονομασία *Dorset Naga*), την Αυστραλία για την παραγωγή καυτερών σαλτσών και στη Φινλανδία, όπου και πωλούνται κυρίως φρέσκες στα σούπερ μάρκετ. Επίσης, είναι διαθέσιμες στη δυτική Αφρική.

## Μαγειρική χρήση
Το Τσίλι Νάγκα *(Naga Chili)* είναι εξαιρετικά καυτερό, αλλά έχει μια γεύση που είναι αρκετά μοναδική.

Πολλοί ειδικοί λένε ότι το Τσίλι Νάγκα *(Naga Chili)* είναι τόσο πικάντικο όσο το Ράφι *(Rafi)* και όπως το *Bhut Jolokia* (Πιπέρι Φάντασμα), έχει μια γλυκιά και ελαφρώς ξινή γεύση, που ακολουθείται από ελαφρές αποχρώσεις ξυλώδους, καπνιστής γεύσης. Το τσίλι, παραδοσιακά χρησιμοποιείται από τους Μπαγκλαντεσιανούς πράσινο, συχνά τρώγονται ωμές, ως συνοδευτικό πιάτο. Είναι κατάλληλο για μπάρμπεκιου και για ψήσιμο στη σχάρα, λόγω του προφίλ της μοναδικής γεύσης.

## Δείτε επίσης
* Τσίλι
* Πέπερι το μέλαν

## Παραπομπές




Κατηγορία:Πιπεριές τσίλι
Κατηγορία:Χλωρίδα του Άσαμ
Χελφελί

Το **Χελφελί **ή **Χαλφαλί** μπορεί να αναφέρεται:
* Χελφελί (Ιμισλί), Αζερμπαϊτζάν
* Χελφελί (Σαμπιραμπάντ), Αζερμπαϊτζάν
* Χελφελί (Σούσα), Αζερμπαϊτζάν

Κατηγορία:Αποσαφήνιση
Φίλιππος Σιγισμούνδος του Βολφενμπύτελ

Ο **Φίλιππος Σιγισμούνδος** (*Philipp Sigismund von Braunschweig-Wolfenbüttel*, 1 Ιουλίου 1568 - 19 Μαρτίου 1623) ήταν Γερμανός Λουθηρανός πρίγκιπας-επίσκοπος (Fürstbischof) του Φέρντεν και του Οσναμπρύκ (1591-1623), γιος του Ιουλίου του Βολφενμπύτελ και της Χέντβιχ των Χοεντσόλερν.

## Βιογραφία
Γεννήθηκε στην πόλη Χέσσεν της Σαξονίας-Άνχαλτ (σήμερα συνοικία της πόλης Όστερβικ) και ήταν γιος του Ιουλίου, πρίγκιπα του Βολφενμπύτελ, μέρους του δουκάτου του Μπράουνσβαϊγκ-Λύνεμπουργκ και της Χέντβιχ των Χοεντσόλερν, κόρης του Ιωακείμ Β΄ Έκτορος εκλέκτορα μαργράβου του Βρανδεμβούργου. Ήταν λουθηρανός και το 1586 έγινε διοικητής της πριγκιπικής επισκοπής του Φέρντεν και το 1591 διοικητής της πριγκιπικής επισκοπής του Οσναμπρύκ· και οι δύο βρίσκονται στην Κάτω Σαξονία.

Απεβίωσε στο Μπαντ Ίμπουργκ και τον διαδέχθηκαν στο Φέρντεν ο Φρειδερίκος του Ολδεμβούργου (πριν γίνει βασιλιάς της Δανίας ως Φρειδερίκος Γ΄) και στο Οσναμπρύκ ο Άιτελ Φρειδερίκος του Χοεντσόλερν-Ζίγκμαρινγκεν.

## Παραπομπές


Κατηγορία:Επίσκοποι στη Γερμανία
Κατηγορία:Γερμανοί ευγενείς
Φραγκίσκος του Βολφενμπύτελ

Ο **Φραγκίσκος Α΄** (1492 - 25 Νοεμβρίου 1529) από τον Οίκο των Γουέλφων ήταν επίσκοπος του Μίντεν (1508-29).

## Βιογραφία
Ήταν γιος του Ερρίκου Δ΄ πρίγκιπα του Βολφενμπύτελ, μέρους του δουκάτου του Μπράουνσβαϊγκ-Λύνεμπουργκ και της Αικατερίνης, κόρης του Έρικ Β΄ δούκα της Πομερανίας. Στα 16 έτη του εκλέχθηκε επίσκοπος του Μύντεν (στη Βόρειο Ρηνανία) και έζησε στην πόλη αυτή από το 1511. Τα νιάτα του χαρακτηριζόταν από υπερβολική κατανάλωση αλκοόλ, χρέη, βία, χαλαρή ηθική και πορνεία με αποτέλεσμα να μην είναι δημοφιλής και να χειροτερεύουν οι υποθέσεις της πόλης. Μάλωσε με τους συγγενείς του, του Οίκου του Μπράουνσβαϊγκ-Λύνεμπουργκ και με τις κακές πολιτικές αποφάσεις του ζημίωνε το Μίντεν: για παράδειγμα στην διαμάχη με την επισκοπή του Χιλντεσχάιμ, πήρε το μέρος τον εξεγερμένων ιπποτών εναντίον του πρίγκιπα επισκόπου του Χιλντεσχάιμ. 

Στην εποχή του έφθασε η Μεταρρύθμιση, αλλά δεν προχώρησε τόσο, όσο στο διάστημα που ακολούθησε το θάνατό του το 1529 στο Βολφενμπύτελ. Τον διαδέχθηκε ο Φραγκίσκος Β΄ του Βάλντεκ ως επίσκοπος του Μίντεν.

## Παραπομπές


## Πηγές
*Berlinischer Gymnasiallehrer-Verein: Zeitschrift für das Gymnasialwesen: im Auftrage und Mitwirkung des Berlinischen Gymnasiallehrer-Vereins, Vol. 16, Verlag von Theod. Chr. Fr. Enslin, 1862, pp. 580 ff.
*Carl Adolf Cornelius: Geschichte des münsterischen Aufruhrs: in drei Büchern, Vols. 1-2, T. O. Weigel, 1855, pp. 83 ff.
*http://www.catholic-hierarchy.org/bishop/bvblf.html

Κατηγορία:Ρωμαιοκαθολικοί επίσκοποι στη Γερμανία
Χελφελί (Ιμισλί)

Το **Χελφελί **(επίσης, **Χαλφαλί**) αποτελεί χωριό και δήμο της επαρχίας Ιμισλί του νοτιοανατολικού Αζερμπαϊτζάν. Έχει πληθυσμό 7,256 κατοίκων.

## Παραπομπές
* 

Κατηγορία:Κατοικημένες περιοχές στην Επαρχία Ιμισλί
Μπαμπικέρ Αουάνταλα

Ο **Μπαμπικέρ Αουάνταλα** (αραβ. بابكر عوض الله)  ήταν Σουδανός πολιτικός (1917-2019), που διετέλεσε πρωθυπουργός της χώρας του από τις 25 Μαΐου 1969 μέχρι τις 28 Οκτωβρίου του ίδιου έτους. Ανήκε στο ρεύμα του αραβικού εθνικισμού.

## Γέννηση και εκπαίδευση
Ο Αουάνταλα γεννήθηκε στην Πολιτεία του Κυανού Νείλου του τότε αγγλοαιγυπτιακού Σουδάν στις 2 Μαρτίου 1917. Το 1940 απεφοίτησε από τη Νομική Σχολή του Κολεγίου Γκόρντον (Gordon Memorial College).

## Σταδιοδρομία
Ο Αουάνταλα αναδείχθηκε πρόεδρος της Βουλής του Σουδάν το 1954 και παρέμεινε στη θέση αυτή μέχρι το 1957. Το 1964 έδωσε την ώθηση για την έναρξη της «Επαναστάσεως του Οκτωβρίου» εκείνου του έτους, αντιτιθέμενος στην κυριαρχία των στρατιωτικών στην ηγεσία της χώρας. Μετά την επανάσταση, έγινε ο ανώτατος δικαστικός του Σουδάν., αλλά το 1967 παραιτήθηκε από τη θέση του αυτή, διαμαρτυρόμενος για την άρνηση της κυβερνήσεως να επαναφερθεί στη Βουλή το Σουδανικό Κομμουνιστικό Κόμμα, για το οποίο το ανώτατο δικαστήριο είχε γνωμοδοτήσει ότι αντισυνταγματικώς είχε απαγορευθεί να μετέχει στο κοινοβούλιο.

## Κυβερνητική θητεία
Ο Αουάνταλα συμμετέσχε στο πραξικόπημα του Μαΐου 1969, που εγκαινίασε την περίοδο της κυριαρχίας τού Γκααφάρ Νιμέιρι. 

Στη στρατιωτική κυβέρνηση του Νιμέιρι ο Αουάνταλα ήταν το μοναδικό μέλος που δεν ανήκε στις ένοπλες δυνάμεις. Επιλέχθηκε ως πρωθυπουργός και ταυτοχρόνως υπουργός Εξωτερικών του Σουδάν στις 25 Μαΐου 1969. Μετά τον Οκτώβριο του 1969 έφυγε από την πρωθυπουργία και διατήρησε μόνο το υπουργικό του αξίωμα, μέχρι το 1971. Στη συνέχεια, από το 1971, κατείχε τις θέσεις του αντιπροέδρου της κυβερνήσεως και του υπουργού Δικαιοσύνης. Από το 1972 μέχρι το 1973 διετέλεσε αντιπρόεδρος του Σουδάν.

Ο Αουάνταλα απεβίωσε στις 17 Ιανουαρίου 2019, σε ηλικία 101 ετών.

## Παραπομπές


Κατηγορία:Πρωθυπουργοί του Σουδάν
Κατηγορία:Αιωνόβιοι
Κατηγορία:Αντιπρόεδροι του Σουδάν
Apocalypto

Το ***Apocalypto*** είναι αμερικανική ταινία επικής περιπέτειας του 2006 σε σκηνοθεσία και παραγωγή του Μελ Γκίμπσον και γράφτηκε από τον Γκίμπσον και τον Φαρχάντ Safinia. Η ταινία διαθέτει ένα καστ των Ιθαγενών του Μεξικού και αμερικανών γηγενών ηθοποιών που αποτελείται από τον Ρούντι Γιάνγκμπλαντ, Ραούλ Τρουχίγιο, Μάιρα Sérbulo, Ντάλια Hernández, Ίαν Uriel, Gerardo Taracena, Rodolfo Palacios, Bernardo Ruiz Χουάρες, Ammel Ροντρίγκο Μεντόζα, Ρικάρντο Ντίαζ Μεντόζα και τον Ισραήλ Κοντρέρας. Παρόμοια με την προηγούμενη ταινία του Γκίμπσον Τα Πάθη του Χριστού, όλοι οι διάλογοι είναι σε μια σύγχρονη προσέγγιση της αρχαίας γλώσσας. Εδώ η γλώσσα της ταινίας χρησιμοποιεί την Yucatec Μάγια, με την αγγλική και τις άλλες γλώσσες να υπάρχουν ως υπότιτλοι, οι οποίες αναφέρονται ορισμένες φορές στη γλώσσα ως Μάγια.

Η ταινία διαδραματίζεται στο προ-Κολομβιανό Γιουκατάν και τη Γουατεμάλα κατά το έτος 1511.Το Apocalypto απεικονίζει το ταξίδι ενός μεσοαμερικανού μέλους μιας φυλής που πρέπει να ξεφύγει από την ανθρώπινη θυσία και να σώσει την οικογένειά του μετά την άλωση και την καταστροφή του χωριού του σε μια εποχή που ο πολιτισμός των Μάγιας είναι έτοιμος να έρθει στο τέλος του. Η ταινία υπήρξε εισπρακτική επιτυχία , αποφέροντας συνολικά πάνω από 120 εκατομμύρια δολάρια σε όλο τον κόσμο, και έλαβε ως επί το πλείστον θετικές κριτικές, με τους κριτικούς να επαινούν την σκηνοθεσία του Γκίμπσον, την κινηματογραφία του Ντιν Semler, καθώς και τις επιδόσεις του καστ.

## Παραπομπές


## Εξωτερικοί σύνδεσμοι
* 
* 
* 
* 
* 
*AFI Catalog of Feature Films

Κατηγορία:Ταινίες του 2006
Κατηγορία:Αμερικανικές ταινίες της δεκαετίας 2000
Κατηγορία:Αμερικανικές ιστορικές ταινίες
Κατηγορία:Αμερικανικές επικές ταινίες
Κατηγορία:Ταινίες σε σκηνοθεσία Μελ Γκίμπσον
Κατηγορία:Ταινίες παραγωγής Icon Productions
Κατηγορία:Ταινίες παραγωγής Touchstone Pictures
Κατηγορία:Αμερικανικές δραματικές περιπετειώδεις ταινίες
Κατηγορία:Ταινίες γυρισμένες στο Μεξικό
Γαρκινία του Πρέιν

Η **Γαρκινία του Πρέιν** *(*'Garcinia prainiana*')*, γνωστή και ως το κουμπί *mangosteen* ή *cherapu*, είναι ένα είδος Γαρκινίας.

Το είδος ονομάστηκε προς τιμήν του σκώτου βοτανικού Ντέιβιντ Πρέιν (*David Prain*, 1857—1944). Έχει μια γεύση που είναι παρόμοια, αλλά διαφορετική από το συγγενικό του, μοβ *mangosteen*, με μια ενδιαφέρουσα γεύση, που κάποιοι έχουν συγκρίνει με ένα μανταρίνι, αλλά σε αντίθεση με τον συγγενή του, έχει έναν ιστό-λεπτό δέρμα αντί για μια σκληρή φλούδα, γεγονός που την καθιστά να φαγωθεί πολύ εύκολα με το χέρι. Επίσης, σε αντίθεση με το μοβ *mangosteen*, μπορεί να καλλιεργηθεί σε ένα δοχείο.

Ο καρπός καλλιεργείται στη Νοτιοανατολική Ασία, από λίγους καλλιεργητές της πίσω αυλής στη Νότια Φλόριντα και στο Περίπτερο Σπανίων Καρπών Γουίτμαν της Φλόριντα του *Fairchild Tropical Botanic Garden* *(Whitman Rare Fruit Pavilion of Florida's Fairchild Tropical Botanic Garden)*.

## Δείτε επίσης
* Γαρκινία
* Γαρκινία η ινδική
* *[[Garcinia imberti]]*

## Παραπομπές και σύνδεσμοι
* 
*  Tradewinds Fruit:Button Mangosteen
*  *Five Decades with Tropical Fruit, A Personal Journey* (2001) by William Francis Whitman
*  http://www.plantnames.unimelb.edu.au/Sorting/Garcinia.html

prainiana
Κατηγορία:Είδη ελαχίστης ανησυχίας (LC)
Κατηγορία:Χλωρίδα της Ασίας
Κουϊμπίσεφ (Ιμισλί)

Το **Κουϊμπίσεφ **είναι ένα χωριό στην επαρχία Ιμισλί του νοτιοανατολικού Αζερμπαϊτζάν.

Υπάρχει η υποψία ότι αυτό το χωριό έχει υποστεί αλλαγή ονόματος ή δεν υπάρχει πια, καθώς καμία ιστοσελίδα στο Αζερμπαϊτζάν το αναφέρει με αυτό το όνομα. 

## Παραπομπές
* 

Κατηγορία:Κατοικημένες περιοχές στην Επαρχία Ιμισλί
Συζύγιον το πολυανθές

Το ***Συζύγιον το πολυανθές*** *(*'Syzygium polyanthum*')*, που επίσης ονομάζεται Ινδική δάφνη *([[αγγλική γλώσσα|αγγλικά]]: Indian bayleaf)* και Ινδονησιακή δάφνη *(Indonesian bayleaf)*, είναι ένα είδος φυτού της οικογένειας των Μυρτίδων *(Myrtaceae)*, ιθαγενές στην Ινδοκίνα και την *Malesia*.Τα φύλλα του φυτού χρησιμοποιούνται παραδοσιακά ως αρωματική ύλη τροφίμων και έχουν αποδειχθεί ότι σκοτώνουν τα σπόρια του *Bacillus cereus*.

## Σημειώσεις




## Παραπομπές




Συζυγιον το πολυανθες
Βρουνφελσία

Η **Βρουνφελσία** *(*'Brunfelsia**)'' είναι ένα [[Γένος (βιολογία)|γένος]] των [[Αγγειόσπερμα|αγγειόσπερμων]] [[φυτό|φυτών]] στην οικογένεια των Σολανίδων ''(Solanaceae)'', τους στρύχνους. Περιγράφονται περίπου 50 είδη του φυτού. Ο [[Κάρολος Λινναίος|Λινναίος]] ονομάτισε το γένος προς τιμή του πρώιμου [[Γερμανία|Γερμανού]] βοτανολόγου ''Otto Brunfels'' (1488-1534). Στις κοινές ονομασίες για το γένος περιλαμβάνεται το **βροχόδεντρο*' *(raintree)*.

Πρόκειται για νεοτροπικούς [[θάμνος|θάμνοι]] και μικρά δενδρύλια. Τα φύλλα διατάσσονται εναλλάξ, είναι απλά και συνήθως ωοειδούς σχήματος. Τα μεγάλα, σωληνοειδή άνθη έχουν πέντε ευρεία πέταλα *(petals)*. 

Ο τυπικός βιότοπος για τα άγρια είδη είναι τα ελαφρά δάση και αλσύλλια.

Τα καλλιεργούμενα ειδή περιλαμβάνουν την *Brunfelsia americana* και την *Brunfelsia pauciflora*. Η *Brunfelsia australis* προωθείται ενεργά από τους καλλιεργητές για τα τρίχρωμα άνθη και την αντοχή στην ξηρασία.

Όπως και πολλοί στρύχνοι, κάποια μέλη αυτού του γένους περιέχουν τοξικά και φαρμακευτικά [[αλκαλοειδή]]. Τα φυτά είναι γνωστό ότι είναι δηλητηριώδη για τα κατοικίδια ζώα όπως τις [[γάτα|γάτες]], τα [[σκύλος|σκυλιά]] και τα [[άλογο|άλογα]] λόγω της περιεκτικότητας σε βρουνφελσιαμιδίνης. Η τοξικότητα στους σκύλους εκδηλώνεται με γαστρεντερικά, νευρολογικά και καρδιακά συμπτώματα που μοιάζουν με αυτά της [[Στρυχνίνη|στρυχνίνης]].

Η *Brunfelsia* είναι ένα γένος της φυλής *Petunieae*, η οποία περιλαμβάνει επίσης την [[Πετούνια (φυτό)|πετούνια]]. Αυτή η τοποθέτηση υποστηρίζεται από μοριακά δεδομένα.

Τα είδη περιλαμβάνουν:


== Σημειώσεις ==
<references group="Σημ."/>

;Παραπομπές σημειώσεων
<div style="">
<references group="Παρ. Σημ."/>
</div>

== Παραπομπές ==
<div style="">
<references />
</div>

==Πρόσθετη ανάγνωση==
*  Plowman, T. C. The genus *Brunfelsia*: a conspectus of the taxonomy and biogeography. In: Hawkes, J. G., et al. (Eds.) *The Biology and Taxonomy of the Solanaceae*. Academic Press, London. 1979. pp.&nbsp;475–91.
*  Plowman, T. C. 1998. A revision of the South American species of *Brunfelsia* (Solanaceae). *Fieldiana Bot.'' n.s. 39, 1–135.

Κατηγορία:Στρυχνοειδή
Εφωτίων ο Μαινάλιος

Ο **Εφωτίων ο Μαινάλιος** ή **Εφουδίων** ή **Εφωδίων** (5ος αιώνας π.Χ.) ήταν αρχαίος Έλληνας ολυμπιονίκης από το Μαίναλο ο οποίος στέφθηκε νικητής στο άθλημα του παγκράτιου στους 79ους (464 π.Χ.) ολυμπιακούς αγώνες της αρχαιότητας. Υπήρξε περιοδονίκης καθώς είχε παράλληλες νίκες στα Πύθια, Ίσθμια και Νέμεα, ενώ αναφορά σε αυτόν υπάρχει και στις Σφήκες του Αριστοφάνη, όπου ο αθλητής (αναφέρεται ως *Εφουδίων*) αναφέρεται πως παρότι ηλικιωμένος κατάφερε να νικήσει τον νέο σε ηλικία αντίπαλο του, τον *Ασκώνδα*.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Περιοδονίκες
Κατηγορία:Πυθιονίκες
Κατηγορία:Ισθμιονίκες
Κατηγορία:Νεμεονίκες
Κατηγορία:Αρχαίοι Αρκάδες ολυμπιονίκες
Κατηγορία:Αρχαίοι ολυμπιονίκες του παγκράτιου
Κατηγορία:Αρχαίοι ολυμπιονίκες (5ος αιώνας π.Χ.)
Τιμόδημος ο Αχαρνέας

Ο **Τιμόδημος ο Αχαρνέας** (αρχ.ελληνικά: *Αχαρνεύς*, γιος του Τιμόνου, 5ος αιώνας π.Χ.) ήταν αρχαίος Έλληνας ολυμπιονίκης από τις Αχαρνές της Αθήνας ο οποίος στέφθηκε νικητής στο άθλημα του παγκράτιου στους 80ους (460 π.Χ.) ολυμπιακούς αγώνες της αρχαιότητας. Είχε υπάρξει νικητής και στα Νέμεα, και ο Πίνδαρος αφιέρωσε στον Τιμόδημο τον 2ο Νεμεόνικο του.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Αθηναίοι ολυμπιονίκες
Κατηγορία:Νεμεονίκες
Κατηγορία:Αρχαίοι ολυμπιονίκες του παγκράτιου
Κατηγορία:Αρχαίοι ολυμπιονίκες (5ος αιώνας π.Χ.)
Τιμάνθης ο Κλεωναίος

Ο **Τιμάνθης ο Κλεωναίος** (5ος αιώνας π.Χ.) ήταν αρχαίος Έλληνας ολυμπιονίκης από τις Κλεωνές της Αργολίδας.

## Τα επιτεύγματά του
ο οποίος στέφθηκε νικητής στο άθλημα του παγκράτιου στους 81ους (456 π.Χ.) ολυμπιακούς αγώνες της αρχαιότητας. Ο ανδριάντας του στην Ολυμπία ήταν έργο του γλύπτη Μύρωνα. Μετά την νίκη του στους ολυμπιακούς αγώνες, ο Τιμάνθης συνέχισε να εξασκείται καθημερινά τεντώνοντας ένα μεγάλο τόξο, και όταν πλέον δεν μπορούσε να το τεντώσει άλλο πια, αυτοκτόνησε καίγοντας τον εαυτό του.

## Σύμφωνα με τον Παυσανία
Παυσανίας -Ἑλλάδος περιήγησις - Ἠλιακῶν Β -8.4

*'[8.4] Κλεωναίῳ δὲ Τιμάνθει παγκρατίου λαβόντι ἐν ἀνδράσι στέφανον καὶ Τροιζηνίῳ Βαύκιδι παλαιστὰς καταβαλόντι ἄνδρας, τῷ μὲν τοῦ Ἀθηναίου Μύρωνος, Βαύκιδι δὲ Ναυκύδους ἐστὶν ὁ ἀνδριὰς ἔργον. τῷ δὲ Τιμάνθει τὸ τέλος τοῦ βίου συμβῆναί φασιν ἐπὶ αἰτίᾳ τοιᾷδε. πεπαῦσθαι μὲν ἀθλοῦντα, ἀποπειρᾶσθαι δὲ ὅμως αὐτὸν ἔτι τῆς ἰσχύος, τόξον μέγα ἐπὶ ἑκάστης τείνοντα τῆς ἡμέρας, ἀποδημῆσαί τε δὴ αὐτὸν καὶ ἐπὶ τῷ τόξῳ τηνικαῦτα ἐκλειφθῆναί οἱ τὴν μελέτην: ὡς δὲ ἐπανήκων οὐχ οἷός τε ἔτι τεῖναι τὸ τόξον ἐγίνετο, πῦρ ἀνακαύσας ἀφίησι ζῶντα ἐς τὴν πυρὰν αὑτόν. ὁπόσα δὲ ἤδη τοιαῦτα ἐγένετο ἐν ἀνθρώποις ἢ καὶ ὕστερόν ποτε ἔσται, μανία μᾶλλον ἢ ἀνδρία νομίζοιτο ἂν κατά γε ἐμὴν γνώμην.</blockquote>

<blockquote>*4. Ο ανδριάντας του Τιμάνθη από τις Κλεωνές που νίκησε στο παγκράτιο ανδρών είναι έργο του Αθηναίου Μύρωνα, και του Βαύκη του Τροιζηνίου, που νίκησε στην πάλη ανδρών, είναι έργο του Ναυκύδη. Λένε ότι ο Τιμάνθης πέθανε µε τον εξής τρόπο. Είχε εγκαταλείψει τον
αθλητισμό, αλλά συνέχιζε να δοκιμάζει τη δύναμή του, τεντώνοντας κάθε μέρα ένα τεράστιο τόξο. Κάποτε που βρέθηκε μακριά από την πατρίδα του σταμάτησε την άσκηση με το τόξο και επέστρεψε, διαπίστωσε ότι δεν μπορούσε πια να το τεντώσει. Τότε λοιπόν άναψε μια μεγάλη φωτιά και ρίχτηκε σ' αυτή ζωντανός. Όλες οι ενέργειες αυτού του είδους, που έγιναν ως τώρα ή πρόκειται να γίνουν στο μέλλον, θα έπρεπε να θεωρούνται παραφρονύση και όχι ανδρεία.

## Εξωτερικοί σύνδεσμοι

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Αργείοι ολυμπιονίκες
Κατηγορία:Αρχαίοι ολυμπιονίκες του παγκράτιου
Κατηγορία:Αρχαίοι ολυμπιονίκες (5ος αιώνας π.Χ.)
Χριστιανός του Χάλμπερστατ

Ο **Χριστιανός ο νεότερος** ή **Χριστιανός του Μπράουνσβαϊγκ-Βολφενμπύτελ** (*Christian von Braunschweig-Wolfenbüttel*, 20 Σεπτεμβρίου 1599 - 16 Ιουνίου 1626) από τον Οίκο των Γουέλφων του Μπράουνσβαϊγκ-Λύνεμπουργκ ήταν ορδινάριος του Χάλμπερστατ (1616-23) και αρχηγός των προτεσταντών κατά τον Τριακονταετή πόλεμο, όπου είχε τη φήμη του φανατικού.

## Βιογραφία
Γεννήθηκε στο Γκρένινγκεν (τώρα στη Σαξονία-Άνχαλτ) ως γιος του ευφυούς Ερρίκου Ιουλίου, πρίγκιπα του Βολφενμπύτελ και της Ελισάβετ των Όλντενμπουργκ, κόρης του Φρειδερίκου Β΄ της Δανίας. Εκπαιδεύτηκε από τον θείο του Χριστιανό Δ΄ της Δανίας και φοίτησε στο Πανεπιστήμιο του Χέλμστετ. Το 1616 απεβίωσε ο 14ετής αδελφός του Ροδόλφος και ο 17χρονος Χριστιανός εξελέγη ορδινάριος της επισκοπής του Χάλμπερστατ ως διάδοχός του, χωρίς όμως να λάβει επίσημα την έγκριση του αυτοκράτορα ή της Ρωμαιοκαθολικής Εκκλησίας. Με τη θέση αυτή πάντως απέκτησε οικονομικούς πόρους, χρήσιμους για τη μετέπειτα στρατιωτική του σταδιοδρομία.

Το 1621 πολέμησε στην Ολλανδία μαζί με τον Μαυρίκιο, πρίγκιπα της Οράγγης εναντίον του ισπανικού στρατού. Έφτιαξε δικό του στράτευμα και ως βοηθός του Φρειδερίκου Ε΄, εκλέκτορα παλατινού κόμη του Ρήνου συμμετείχε μεταξύ 1622 και 1623 στις μάχες του Χεχστ (Höchst), του Φλερύς (Fleurus) και του Στάτλον (Stadtlohn). Στην πρώτη και την τρίτη από αυτές νικήθηκε από τον κόμη του Τίλλυ, αλλά στη δεύτερη η νίκη του αποτέλεσε μεγάλη επιτυχία, καθώς ανακούφισε την πολιορκία του Bergen op Zoom. Συμμετείχε σε λεηλασίες και εμπρησμούς στα γαλλογερμανικά σύνορα και την Ολλανδία.

Αγαπούσε το ιππικό στη μάχη και είχε τη φήμη του βίαιου και ανηλεούς εναντίον των καθολικών. Οι αντίπαλοί του τον αποκαλούσαν *der Tolle* (ο λυσσαλέος) λόγω των υπερβολών του, άποψη των φιλο-Αψβουργικών φυλλαδίων της εποχής. Απεβίωσε το 1626, πιθανότατα από όψιμες επιπλοκές του τραυματισμού που υπέστη σε μάχη το 1622, από τον οποίο δεν είχε ποτέ συνέλθει. Στην επισκοπή του Χάλμπερστατ τον διαδέχθηκε ο Χριστιανός Γουλιέλμος του Βρανδεμβούργου.

## Παραπομπές


## Πηγές
*"Christian-of-Brunswick." Encyclopædia Britannica. 2004. Encyclopædia Britannica Premium Service. 2 Dec. 2004
*Allgemeine Deutsche Biographie, vol. 4, p. 677-683
*Ernst von Mansfeld - notification (also in English) concerning the latest biography about Count Mansfeld (published in September 2010)
*Chisholm, Hugh, ed. (1911). "Christian of Brunswick". Encyclopædia Britannica (11th ed.). Cambridge University Press.

Κατηγορία:Τριακονταετής Πόλεμος
Βατικανή Πινακοθήκη

Η **Βατικανή Πινακοθήκη** (*Pinacoteca Vaticana*) αποτελεί τμήμα των Μουσείων του Βατικανού και βρίσκεται στην Ρώμη, στον Giardino Quadrato (Τετράγωνο κήπο) του Βατικανού.

Η συλλογή της πινακοθήκης αρχικά στεγάστηκε στο διαμέρισμα του Βοργία έως ότου ο Πάπας Πίος ΙΑ΄ κατασκεύασε το κατάλληλο κτήριο με αρχιτέκτονα τον Λούκα Μπελτράμι, εγκαινιασμένο το 1932. Το μουσείο αυτό διαθέτει αρκετούς διάσημους πίνακες ζωγραφικής των Τζιότο, Ραφαήλ, Λεονάρντο Ντα Βίντσι, Καραβάτζιο και άλλων. Συνολικά εκτίθενται 480 περίπου πίνακες από τον 12ο μέχρι τον 19ο αιώνα, σε δεκαοκτώ αίθουσες. Εννοείται ότι τα θέματα των πινάκων περιορίζονται σε θρησκευτικές παραστάσεις και ότι απουσιάζουν οι μυθολογικές, τα γυμνά, οι καθημερινές σκηνές  κτλ. 

Το Βατικανό κατέχει επίσης 800 περίπου έργα νεώτερων καλλιτεχνών τα οποία εκτίθενται στην Συλλογή Μοντέρνας Θρησκευτικής Τέχνης (Collezione d'Arte Religiosa Moderna).

## Εκθέματα
* Βλέπε λήμμα Κατάλογος έργων της Βατικανής Πινακοθήκης

## Παραπομπές


## Εξωτερικοί σύνδεσμοι
* 

Πινακοθηκη
Κατάλογος έργων της Βατικανής Πινακοθήκης

Η σελίδα αυτή περιέχει εικονογραφημένο κατάλογο έργων της Βατικανής Πινακοθήκης.

Κατηγορία:Κατάλογοι έργων τέχνης ανά μουσείο
Άρον Ράλστον

Ο **Άρον Λι Ράλστον** (γεννημένος στις 27 Οκτωβρίου 1975) είναι ένας Αμερικανός που αγαπάει τις υπαίθριες δραστηριότητες, μηχανικός και κινητήριος ομιλητής. Επέζησε ενός ατυχήματος εξερεύνησης φαραγγιών στη νοτιοανατολική Γιούτα το 2003, κατά την οποία ακρωτηρίασε το δικό του δεξί αντιβράχιο με έναν αμβλύ σουγιά, προκειμένου να απεγκλωβιστεί από ένα εκτοπισμένο βράχο, που τον είχε παγιδεύσει στο Φαράγγι Μπλου Τζον για πέντε ημέρες και επτά ώρες (127 ώρες). Μετά ο ίδιος απελευθερώθηκε και έκανε το δρόμο του μέσα από το υπόλοιπο του φαραγγιού, στη συνέχεια, καταρριχήθηκε από έναν απόλυτο γκρεμό για να πάει στην ασφάλεια.

Το περιστατικό έχει τεκμηριωθεί στην αυτοβιογραφία του Ράλστον, *Between a Rock and a Hard Place* και αποτελεί το θέμα στην ταινία του 2010 127 ώρες με πρωταγωνιστή τον Τζέιμς Φράνκο.

## Παραπομπές


## Εξωτερικοί σύνδεσμοι
*
*Redux: A Climber's Survival Tale
*Aron Ralston: in his own words

Κατηγορία:Αμερικανοί ορειβάτες
Κατηγορία:Αμερικανοί αυτοβιογράφοι
Λιντίτα Χαλίμι

Η **Λιντίτα Χαλίμι** (γενν. 24 Μαρτίου 1989), κοινώς γνωστή ως **Λιντίτα** είναι Κοσοβάρα τραγουδίστρια. Εκπροσώπησε την Αλβανία στην Eurovision 2017 με το τραγούδι "World" . Δεν κατάφερε να προκριθεί στον τελικό κατακτώντας την δέκατη τέταρτη θέση στον α' ημιτελικό.

## Η καλλιτεχνική πορεία της μέχρι σήμερα
Η καριέρα της άρχισε σε μια εκπομπή ταλέντων της αλβανικής τηλεόρασης (Ethet e se Premtes). Κατάφερε να φτάσει στους 10 καλύτερους διαγωνιζόμενους. 

Το 2007 έλαβε μέρος σε ένα άλλο μουσικό σόου (Top Fest) και βραβεύτηκε ως Καλύτερη Νέα Καλλιτέχνις χάρη στο τραγούδι της με τίτλο "Vetem syte e tu" (μετ. Μόνο τα μάτια σου) .

Πήρε την απόφαση να συμμετάσχει ξανά σε αυτό το μουσικό σόου το 2008 με το τραγούδι της "Dallendyshe" και πήρε το βραβείο του Καλύτερου Τραγουδιού Ροκ.

Το 2009 κατέκτησε την πρώτη θέση στο συγκεκριμένο μουσικό σόου με το τραγούδι "Enderroja" (μετ. Ονειρευόμουν).....Την ίδια κιόλας χρονιά έλαβε μέρος στο FiK (Festivali i Kenges) για να εκπροσωπήσει την χώρα της στην Γιουροβίζιον μαζί με τον Έρτι Χίμζο με το τραγούδι τους: "Nuk te dorezohem" (μετ. Δεν παραδίδομαι) αλλά δεν τα κατάφεραν.

Στο ίδιο έτος ένα άλλο τραγούδι της κατέκτησε τον τίτλο Καλύτερο Τραγούδι Ροκ στο σόου Kenga Magjike.

Το 2010 έλαβε ξανά μέρος στο σόου (Top Fest) με το τραγούδι "Me e forte se kurre"(μετ. Πιο δυνατή από ποτέ).

Δημιούργησε μια από τις πιο όμορφες μπαλάντες της Αλβανίας, το τραγούδι της "Ndihme"(μετ. βοήθεια) επίσης βγήκε στην κυκλοφορία το τραγούδι "Cold World".

Δοκίμασε για δεύτερη φορά στο FiK με το τραγούδι της "S'te fal"(μετ.Δεν σε συγχωρώ) και κατέκτησε την τρίτη θέση.

Το 2015 πήγε στο American Idol όπου έφτασε τους κορυφαίους 48 και κατέκτησε την 25η θέση.

Το 2016 δοκίμασε για τρίτη φορά να συμμετάσχει στο FiK όπου κατέκτησε την πρώτη θέση με το τραγούδι της "Bote" (μετ. κόσμος). Το επόμενο έτος εκπροσώπησε την Αλβανία στην Γιουροβίζιον.

Το 2017 βγήκε στην κυκλοφορία το νέο της τραγούδι Rock Wine.  

Κατηγορία:Κοσοβάρες τραγουδίστριες
Κατηγορία:Αλβανίδες τραγουδίστριες
Κατηγορία:Συμμετέχοντες στο διαγωνισμό τραγουδιού Eurovision με την Αλβανία
Κατηγορία:Διαγωνισμός Τραγουδιού Eurovision 2017
Κατηγορία:Συμμετέχοντες στη Eurovision
Ερρίκος Β΄ του Βολφενμπύτελ

Ο **Ερρίκος Β΄** ο *Ειρηνικός* (1411 - 7 Δεκεμβρίου 1473) από τον Οίκο των Γουέλφων έγινε πρίγκιπας του Βολφενμπύτελ (1428-73). Πιο πριν ήταν πρίγκιπας του Λύνεμπουργκ (1416-28). Και οι δύο κτήσεις ήταν μέρη του δουκάτου του Μπράουνσβαϊγκ-Λύνεμπουργκ.

## Βιογραφία
Ήταν δευτερότοκος γιος του Ερρίκου Α΄ πρίγκιπα του Λύνεμπουργκ και της 2ης συζύγου του Μαργαρίτας, κόρης του Χέρμαν Β΄ μαρκήσιου (landgrave) της Έσσης. Το 1416 απεβίωσε ο πατέρας του και τον διαδέχθηκε 5ετής, από κοινού με τον μεγαλύτερο αδελφό του Γουλιέλμο Γ΄ και με την επιτροπεία του Συμβουλίου της πόλης του Λύνεμπουργκ. Το 1428 αντάλλαξαν το Λύνεμπουργκ με το Βολφενμπύτελ του θείου τους Βερνάρδου Α΄. 

Το 1432, ενώ ο αδελφός του ήταν σε πόλεμο, κατέλαβε το κάστρο του Βολφενμπύτελ και τον εκτόπισε. Ο Γουλιέλμος Γ΄ επέστρεψε και ήλθαν σε σφοδρή διαμάχη. Τελικά συμφώνησαν ο Ερρίκος Β΄ να λάβει το Βολφενμπύτελ (το ανατολικό μέρος του) και ο αδελφός του το υπόλοιπο (Κάλενμπεργκ, κλπ). Το 1473 απεβίωσε χωρίς άρρενες απογόνους και η περιοχή του κληρονομήθηκε στον Γουλιέλμο Γ΄, που έγινε έτσι κύριος όλου του Βολφενμπύτελ.

## Οικογένεια
Το 1436 νυμφεύτηκε την Ελένη των Λα Μαρκ, κόρη του Αδόλφου Α΄ δούκα της Κλέβης και είχε κόρη την:
* Μαργαρίτα 1450-1509, παντρεύτηκε τον Γουλιέλμο Γ΄ κόμη του Χάνεμπεργκ.

## Πηγές
*Braunschweigisches Biographisches Lexikon, Appelhans 2006, ISBN 3-937664-46-7
*Allgemeine Deutsche Biographie, vol. 11, p. 489-491

Κατηγορία:Πρίγκιπες του Βολφενμπύτελ
Βασίλης Παπαδιονυσίου

Ο **Βασίλης Παπαδιονυσίου** (1931-2017) ήταν Έλληνας πολιτικός ο οποίος διετέλεσε ως ο μακροβιότερος δήμαρχος στην Ελλάδα.

## Βιογραφικά στοιχεία
Γεννήθηκε το 1931 στα Καμίνια Αχαΐας. Σπούδασε στη Νομική Σχολή του Πανεπιστημίου Αθηνών από όπου αποφοίτησε και εργάστηκε για σύντομο διάστημα ως δικηγόρος. Στη συνέχεια, ασχολήθηκε με την τοπική αυτοδιοίκηση και εξελέγη για πρώτη φορά δήμαρχος Γαλατσίου το 1964. Άφησε σημαντικό έργο, μιας και μετέτρεψε την μικρή κοινότητα που ήταν τότε το Γαλάτσι, σε σύγχρονη πόλη.

Είχε προτάσεις, να αναλάβει τη διοίκηση μεγαλύτερων δήμων, κάτι που όμως αρνήθηκε, μιας και δεν ήθελε να εγκαταλείψει το Γαλάτσι. Ασχολήθηκε επίσης με την τοπική αυτοδιοίκηση μέσω της ενασχόλησης του με την Κεντρική Ένωση Δήμων και Κοινοτήτων Ελλάδας, ενώ το 2013 η Περιφερειακή Ένωση Δήμων Αττικής, τον τίμησε για την πολυετή συνεισφορά του. Ακόμη το όνομά του δόθηκε στο Άλσος Βεΐκου και στο Δημοτικό Γυμναστήριο Γαλατσίου. Υπηρέτησε συνολικά 32 έτη στην τοπική αυτοδιοίκηση, με μοναδική διακοπή κατά τη διάρκεια της επταετούς Χούντας των Συνταγματαρχών (1967-1974). Αποσύρθηκε από την πολιτική ζωή το 2002 όταν και ηττήθηκε από τον Θεόδωρο Τούντα στη μάχη για τον Δήμο Γαλατσίου στην δεύτερη Κυριακή των εκλογών. 

Έπασχε από τη νόσο Αλτσχάιμερ και απεβίωσε στις 19 Ιανουαρίου 2017.

## Παραπομπές


Κατηγορία:Δήμαρχοι ελληνικών πόλεων
Κατηγορία:Έλληνες δικηγόροι του 20ού αιώνα
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Δήμος Γαλατσίου
Ελλί Ντελβώ

Η **Ελλί Ντελβώ** (10 Ιουνίου 1999) πιο γνωστή ως **Μπλανς**, είναι Βελγίδα τραγουδίστρια και στιχουργός. Εκπροσώπησε το Βέλγιο στον Διαγωνισμό Τραγουδιού Eurovision 2017 στην Ουκρανία με το τραγούδι "City Lights", κατακτώντας την τέταρτη θέση με 363 βαθμούς. Η Μπλανς είχε, προηγουμένως, συμμετάσχει στο The Voice Belgique, όπου ήταν στην ομάδα των Cats on Trees.

## Παραπομπές


Κατηγορία:Βέλγοι τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με το Βέλγιο
Κατηγορία:Διαγωνισμός Τραγουδιού Eurovision 2017
Κατηγορία:Συμμετέχοντες στη Eurovision
Ταμάρα Γκατσετσιλάντζε

Η **Ταμάρα "Τάκο" Γκατσετσιλάντζε** (γεωργιανά: თაკო გაჩეჩილაძე, 17 Μαρτίου 1983) είναι Γεωργιανή τραγουδίστρια, συνθέτης και ηθοποιός. 

## Βιογραφία
Συμμετείχε στον εθνικό τελικό της Γεωργίας για τον Διαγωνισμό Τραγουδιού της Eurovision το 2008, με το τραγούδι "Me and My Funky", καταλαμβάνοντας την δέκατη θέση. Ως μέλος του κουαρτέτου Stephane & 3G, κατέκτησε την τέταρτη θέση στον ίδιο εθνικό τελικό της Γεωργίας με το τραγούδι "I'm Free". Επιλέχθηκε να εκπροσωπήσει την χώρα στον Διαγωνισμό Τραγουδιού της Eurovision το 2009 με το τραγούδι "We Don't Wanna Put In", μέχρι που η υποψηφιότητα του συγκροτήματος αποκλείστηκε από τον Διαγωνισμό για το πολιτικό περιεχόμενο που έκρυβε το τραγούδι.

Εκπροσώπησε την Γεωργία στον Διαγωνισμό Τραγουδιού της Eurovision 2017 με το τραγούδι "Keep the Faith". Διαγωνίστηκε στον α' ημιτελικό και δεν κατάφερε να προκριθεί στον τελικό καθώς κατέκτησε την ενδέκατη θέση. Στις 7 Μαΐου 2017, κατά την τελετή έναρξης του Διαγωνισμού Τραγουδιού της Eurovision 2017, η Gachechiladze ανέφερε ότι είναι περήφανη που είναι από την Γεωργία επειδή η Γεωργία είναι η καλύτερη χώρα στον κόσμο.

## Δισκογραφία

### Singles

## Παραπομπές


Κατηγορία:Γεωργιανοί τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με την Γεωργία
Κατηγορία:Διαγωνισμός Τραγουδιού Eurovision 2017
Κατηγορία:Συμμετέχοντες στη Eurovision
Μπρένταν Μάρεϊ

μικρογραφία|Ο Μάρεϊ (πάνω δεξιά), μαζί με τους Hometown, το 2015.
Ο **Μπρένταν Μάρεϊ** (γεν. 16 Νοεμβρίου 1996) είναι Ιρλανδός τραγουδιστής και πρώην μέλος του ιρλανδικού γκρουπ Hometown. Εκπροσώπησε την Ιρλανδία στην Γιουροβίζιον 2017, ως σόλο καλλιτέχνης.

Συμμετείχε στην Γιουροβίζιον 2017, όπου εκπροσώπησε την Ιρλανδία με το τραγούδι Dying to Try στον δεύτερο ημιτελικό. Αποκλείστηκε από τον τελικό, καθώς τερμάτισε 13ος με 86 βαθμούς. 

## Παραπομπές


## Εξωτερικοί σύνδεσμοι
* 

Κατηγορία:Ιρλανδοί τραγουδιστές
Κατηγορία:Διαγωνισμός Τραγουδιού Eurovision 2017
Τζάστιν Τζάκσον

Ο **Τζάστιν Τζάκσον**, γεννημένος στις 13 Οκτωβρίου 1990, είναι Αμερικανός καλαθοσφαιριστής, ο οποίος αγωνίζεται στη θέση του σέντερ για την ομάδα του Άρη.

## Καριέρα
Ο Τζάκσον αγωνίστηκε με την κολεγιακή ομάδα των Σινσινάτι Μπίρκατς από το 2010 ως το 2014 σε 136 αγώνες, με μέσους όρους 5,7 πόντων, 4,7 ριμπάουντ και 1,6 κοψιμάτων. Καλύτερη του σεζόν ήταν η τέταρτη, όπου σημείωνε 11,1 πόντους, 7,3 ριμπάουντ και 2,9 κοψίματα σε 27,8 λεπτά συμμετοχής ανά αγώνα. Ολοκλήρωσε τη χρονιά με 219 κοψίματα, τέταρτη καλύτερη επίδοση στην ιστορία του κολεγίου του.

Αφού δεν επιλέχθηκε στα ντραφτ του ΝΒΑ, αγωνίστηκε στο Summer League του 2014 με την ομάδα των Σάρλοτ Χόρνετς. Στις 4 Αυγούστου 2014, υπέγραψε στην ομάδα της Κηφισιάς, αλλά αφέθηκε ελεύθερος πριν αγωνιστεί σε επίσημο αγώνα.

Την 1 Νοεμβρίου του ίδιου έτους, επιλέχθηκε από τους Ρίο Γκράντε Βάλεϊ Βάιπερς στην 18η θέση του ντραφτ της NBA Development League και ανταλλάχθηκε την ίδια ημέρα με την ομάδα των Τέξας Λέτζεντς.

Τον Αύγουστο του 2015, υπέγραψε στους Λόιμα Μπάισονς από τη Φινλανδία, όπου παρέμεινε ως τον Ιανουάριο του 2016, όταν συμφώνησε με την πολωνική Τσάρνι Σλουπσκ.

Στις 9 Ιανουαρίου 2017, αφέθηκε ελεύθερος από την πολωνική ομάδα και έντεκα ημέρες αργότερα ανακοινώθηκε η συμφωνία του με τον Άρη Θεσσαλονίκης.

## Παραπομπές


## Πηγές
* Justin Jackson Basketball Player Profile
* GoBEARCATS.COM Justin Jackson Bio - University Of Cincinnati

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Τέξας Λέτζεντς
Κατηγορία:Καλαθοσφαιριστές πολωνικών συλλόγων
Κατηγορία:Καλαθοσφαιριστές γερμανικών συλλόγων
Κατηγορία:Καλαθοσφαιριστές φινλανδικών συλλόγων
New York Nights: Success in the City

Το ***New York Nights*** είναι παιχνίδι προσομοίωσης ζωής που αναπτύχθηκε και κυκλοφόρησε το 2005 από τη Gameloft για τα κινητά τηλέφωνα, και το 2009 για το iOS. Ένα sequel με τίτλο *[[New York Nights 2: Friends For Life]]* κυκλοφόρησε αργότερα για το κινητό τηλέφωνο και ένα spin-off, το *[[Miami Nights: Singles in the City]]* κυκλοφόρησε στην ίδια πλατφόρμα, ενώ ήταν προγραμματισμένο για το Nintendo DS. Το παιχνίδι σημείωσε εμπορική και κριτική επιτυχία.

## Πλοκή
Το σενάριο του παιχνιδιού εστιάζει στη ζωή ενός χαρακτήρα (άνδρα ή γυναίκας) που έφυγε από την πατρίδα του, Αλαμπάμα, και προσπαθεί να πετύχει στη Νέα Υόρκη. Ο χαρακτήρας έχει μόνο 40 ημέρες για να το πετύχει αυτό, κάνοντας φίλους, βρίσκοντας εργασία, και βρίσκοντας την αληθινή αγάπη, διαφορετικά το παιχνίδι τελειώνει.

## Τρόπος παιχνιδιού
Ο παίκτης κινεί το χαρακτήρα με το D-pad ή το Num-pad, ενώ μπορεί επίσης να αλλάξει την εξωτερική του εμφάνιση. Μπορεί να συνομιλήσει με άλλους χαρακτήρες και των δύο φύλων, οι οποίοι έχουν διαφορετικές προτιμήσεις, σε συνομιλίες που περιλαμβάνουν τα θέματα πολιτική, κουτσομπολιά, χιούμορ κ.ά. Ο χαρακτήρας μπορεί να αλληλεπιδράσει με το περιβάλλον και να προβεί σε δραστηριότητες και δράσεις, όπως να φάει πίτσα, να κοιμηθεί, να χορέψει κ.ά. Επίσης, μπορεί να επισκεφθεί διάφορους τόπους διασκέδασης και δραστηριοτήτων, όπως γυμναστήριο και μπαρ.

## Υποδοχή
Το παιχνίδι σημείωσε μεγάλη επιτυχία, σημειώνοντας 4 εκατομμύρια downloads. Δέχθηκε ευρύτερα θετικές κριτικές. Συγκεκριμένα, το IGN το βαθμολόγησε με 8,8/10, και σχολίασε ότι στο παιχνίδι "υπάρχει πάντα κάτι να κάνει, είναι εύκολο να παίξεις (...) και να προχωρήσεις στην ιστορία, και έχει μία υπέροχη αίσθηση του χιούμορ". Το Pocketgamer το βαθμολόγησε με 8/10, και το χαρακτήρισε ελκυστικό και αστείο, ενώ το GameSpot Asia το βαθμολόγησε με 8,2/10.

## Παραπομπές


## Εξωτερικοί σύνδεσμοι
* Επίσημη ιστοσελίδα (κινητό τηλέφωνο)
* Επίσημη ιστοσελίδα (iPhone)

Κατηγορία:Βιντεοπαιχνίδια του 2005
Κατηγορία:Βιντεοπαιχνίδια του iOS
Κατηγορία:Βιντεοπαιχνίδια για κινητά
Κατηγορία:Βιντεοπαιχνίδια τοποθετημένα στη Νέα Υόρκη
Κατηγορία:Βιντεοπαιχνίδια της Gameloft
Αντίοχος ο Λέπρεος

Ο **Αντίοχος ο Λέπρεος** (5ος/4ος αιώνας π.Χ.) ήταν αρχαίος Έλληνας ολυμπιονίκης από το Λέπρεο ο οποίος στέφθηκε νικητής στο άθλημα του παγκράτιου στους 95ους (400 π.Χ.) ολυμπιακούς αγώνες της αρχαιότητας, και ο ανδριάντας του στην Ολυμπία ήταν έργο του γλύπτη Νικόδαμου. Υπήρξε επίσης από 2 φορές νικητής στο πένταθλο στα Νέμεα και τα Ίσθμια. Αναφορά στον Αντίοχο γίνεται και από τον Ξενοφώντα λέγοντας πως αποτελούσε μέλος της αντιπροσωπείας των Αρκάδων του ελληνικού μισθοφορικού σώματος προς τον Πέρση βασιλιά Κύρο. Στις επιγραφές του αρχαίου θεάτρου Μεγαλόπολης αναφέρεται ότι χρηματοδότησε την κατασκευή των θρόνων και του οχετού.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Νεμεονίκες
Κατηγορία:Ισθμιονίκες
Κατηγορία:Αρχαίοι Ηλείοι ολυμπιονίκες
Κατηγορία:Αρχαίοι ολυμπιονίκες του παγκράτιου
Κατηγορία:Αρχαίοι ολυμπιονίκες (5ος αιώνας π.Χ.)
Διώξιππος ο Αθηναίος

Ο **Διώξιππος ο Αθηναίος** (4ος αιώνας π.Χ.) ήταν αρχαίος Έλληνας ακονιτί ολυμπιονίκης από την Αθήνα ο οποίος στέφθηκε νικητής στο άθλημα του παγκράτιου στους 111ους (336 π.Χ.) ολυμπιακούς αγώνες της αρχαιότητας. Καταγόταν από διακεκριμένη Αθηναϊκή οικογένεια, και είναι γνωστή η υπόθεση της αδερφής του η οποία παρότι παντρεμένη είχε αποπλανηθεί από τον Αθηναίο Λυκόφρωνα, υπόθεση που κατέληξε στα δικαστήρια με τον Υπερείδη να αναλαμβάνει την υπεράσπιση. Ο ζωγράφος Αλκίμαχος είχε δημιουργήσει προσωπογραφία του Διώξιππου.

Ο Διώξιππος ακολούθησε τη εκστρατεία του Μεγάλου Αλεξάνδρου στην Ασία, και έγινε μέλος της αυλής του Αλεξάνδρου με διακρίσεις στο πεδίο της μάχης. Το 325 π.Χ. κατά τον καιρό όπου η εκστρατεία βρίσκονταν στην βορειοδυτική Ινδία και βρισκόταν σε εξέλιξη συμπόσιο με την τοπική φυλή των Οξυδράκων, ο Διώξιππος προκλήθηκε από έναν Μακεδόνα αξιωματικό των Εταίρων, τον πυγμάχο Κόρραγο, σε μονομαχία, και με την συγκατάθεση του Αλεξάνδρου η μονομαχία ξεκίνησε. Ο Κόρραγος βρισκόταν σε πλήρη εξάρτηση με θώρακα, περικνημίδες, περικεφαλαία, και ξίφος, ενώ ο Διώξιππος ήταν ντυμένος ως Ηρακλής με λεοντοκεφαλή και κρατούσε ένα ρόπαλο. Ο Διώξιππος κατάφερε να κερδίσει εύκολα τον αντίπαλο του και να τον γελοιοποιήσει, και θα του έδινε το χαριστικό χτύπημα εάν ο Αλέξανδρος δεν μεσολαβούσε για τον τερματισμό της μονομαχίας. Η επίδειξη δύναμης όμως του Διώξιππου, ενός Αθηναίου, έναντι ενός Μακεδόνα αξιωματικού των Εταίρων,  μπροστά στο κοινό του συμποσίου, καθώς και η ένδυση του ως Ηρακλή απέναντι στους Ηρακλείδες Μακεδόνες, έφερε προβληματισμό στον Αλέξανδρο και σε αρκετούς υψηλόβαθμους αξιωματικούς του. Λίγο αργότερα ο Διώξιππος κατηγορήθηκε για κλοπή και αυτοκτόνησε μετά από τις κατηγορίες που δέχθηκε.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Αθηναίοι ολυμπιονίκες
Κατηγορία:Αρχαίοι ολυμπιονίκες του παγκράτιου
Κατηγορία:Αρχαίοι ολυμπιονίκες (4ος αιώνας π.Χ.)
Σαριχανλί

Το **Σαριχανλί **(επίσης, **Σαρχανλί **και **Σαρυχανλή**) είναι ένα χωριό και το πιο πυκνοκατοικημένο δήμο, εκτός από την πρωτεύουσα Ιμισλί στην επαρχία Ιμισλί του νοτιοανατολικού Αζερμπαϊτζάν. Έχει πληθυσμό 6,251 κατοίκων. Ο δήμος αποτελείται από τα χωριά Σαριχανλί και Βετεγκέ.

## Παραπομπές

* 

Κατηγορία:Κατοικημένες περιοχές στην Επαρχία Ιμισλί
Μπετσιρεβάν (Ιμισλί)

Το **Μπετσιρεβάν **(επίσης, **Μπατσίρεβαν**, **Μπαντζιραβάν**, και **Μποντζερεβάν**) αποτελεί χωριό και δήμο της επαρχίας Ιμισλί του νοτιοανατολικού Αζερμπαϊτζάν. Έχει πληθυσμό 2,137 κατοίκων. 

## Παραπομπές
* 

Κατηγορία:Κατοικημένες περιοχές στην Επαρχία Ιμισλί
Λεοντίσκος (παγκρατιστής)

Ο **Λεοντίσκος** (4ος/3ος αιώνας π.Χ.) ήταν αρχαίος Έλληνας ολυμπιονίκης από άγνωστη πόλη, ο οποίος στέφθηκε νικητής στο άθλημα του παγκράτιου στους 119ους ολυμπιακούς αγώνες της αρχαιότητας (304 π.Χ.). Ο κωμικός ποιητής Μάχων ανέφερε πως είχε σχέση με την εταίρα Μανία, κατά την ίδια περίοδο με τον ολυμπιονίκη του παγκρατίου Αντήνορα.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες του παγκράτιου
Κατηγορία:Αρχαίοι ολυμπιονίκες (4ος αιώνας π.Χ.)
Σφοδρίας ο Σικυώνιος

Ο **Σφοδρίας ο Σικυώνιος** (1ος αιώνας π.Χ.) ήταν αρχαίος Έλληνας ολυμπιονίκης από τη Σικυώνα, ο οποίος στέφθηκε νικητής στο άθλημα του παγκράτιου στους 177ους ολυμπιακούς αγώνες της αρχαιότητας (72 π.Χ.).

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Σικυώνιοι ολυμπιονίκες
Κατηγορία:Αρχαίοι ολυμπιονίκες του παγκράτιου
Κατηγορία:Αρχαίοι ολυμπιονίκες (1ος αιώνας π.Χ.)
Ηράς ο Λαοδίκειος

Ο **Ηράς ο Λαοδίκειος** (1ος αιώνας μ.Χ.) ήταν αρχαίος Έλληνας ολυμπιονίκης από τη Λαοδίκεια, πιθανώς της Φρυγίας, ο οποίος στέφθηκε νικητής στο άθλημα του παγκράτιου στους ολυμπιακούς αγώνες της αρχαιότητας, πιθανώς στους 203ους (33 π.Χ.) ή στους 201ους (25 π.Χ.).  Αναφέρεται σε επίγραμμα του Φιλίππου του Θεσσαλονικέως στην Ελληνική Ανθολογία, πως είχε επίσης υπάρξει νικητής στα Πύθια, Ίσθμια, Άκταια, στο Άργος (Νέμεα ή Ηραία), και σε άλλες πόλεις.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Πυθιονίκες
Κατηγορία:Ισθμιονίκες
Κατηγορία:Αρχαίοι ολυμπιονίκες του παγκράτιου
Κατηγορία:Αρχαίοι ολυμπιονίκες από την Μικρά Ασία
Κατηγορία:Αρχαίοι ολυμπιονίκες (1ος αιώνας)